Magnaura
Magnaura (Graece Μαγναύρα, forte a voce Latina Magna Aula) fuerunt aedes magnae in urbe Constantinopoli iuxta palatium Magnum sitae. Quae quidem aedes ad orientem Augustaei fori haud procul ab ecclesia Sanctae Sophiae positae sedes senatus Constantinpolitani putantur. Porticus marmorea Chalcis (quod nomen a voce Graeca Χαλκῆ pro aere traxit) nuncupatae anteposita erat. His in aedibus more basilicae trinavis exstructis nuntii peregrini excipi ab imperatoribus solebant.